### МИНИСТЕРСТВО НА ЗЕМЕДЕЛИЕТО И ХРАНИТЕ

Проект

**Наредба за изменение и допълнение на Наредба № 21 от 2012 г. за условията и реда за определяне, одобряване, регистрация и отмяна на източниците от горската семепроизводствена база, събирането и добива на горски репродуктивни материали, тяхното окачествяване, търговия и внос** (обн., ДВ, бр. 93 от 2012 г.; изм. бр. 59 от 2018 г.; изм. и доп. бр. 53 от 2019 г.)

**§ 1**. В чл. 17 се правят следните изменения:

1. Алинея 2 се изменя така:

„(2) Ежегодно до 31 март ИАГ изготвя национален списък на всички одобрени източници в страната, в съответствие с формата на Информационната система за горски репродуктивен материал (FOREMATIS) на Комисията за горски репродуктивен материал на ЕК. Списъкът се публикува на електронната страница на ИАГ.“

2. В ал. 5 думите„до 20 януари“ се заменят с „до края на февруари“, а думите „на хартиено копие и“ се заличават.

**§ 2.** В чл. 54 се правят следните изменения и допълнения:

1. В ал. 2:

а) в т. 2, буква „в“след думите „по чл. 163 ЗГ“ се добавя „учебно-опитни горски стопанства“;

б) точка 4 се отменя.

2. В ал. 3думите „съгласно приложение № 35“ се заменят с „утвърден със заповед на изпълнителния директор на ИАГ“. Създава се ново изречение второ: „За вписване в регистъра се заплаща такса, като документът за платената такса се прилага към заявлението.“, а досегашното изречение второ става изречение трето.

3. В ал. 4, т. 2, буква „д“ думите „ЕГН на най-малко едно лице“ се заменят с „номер на удостоверение на най-малко едно физическо лице“.

4. В ал. 12:

а) в т. 3 накрая се добавя „при закриване на териториални поделения на ДП по чл. 163 ЗГ – държавни горски стопанства и държавни ловни стопанства, учебно-опитни горски стопанства, дирекции на природни паркове и дирекции на национални паркове“;

б) вт. 7 думите „по ал. 17“ се заменят с „по ал. 16“.

5. В ал. 16думите „по образец (приложение № 35)“ се заличават, а след думите „в ИАГ“ се добавя „по образец, утвърден със заповед на изпълнителния директор на ИАГ“.

**§ 3.** В чл. 62, ал. 1 се правят следните изменения и допълнения:

1. В т. 1 думата „държавните“ се заличава и се създава изречение второ: „същите могат да се използват за залесяване само извън горски територии.“;

2. В т. 2 след думата „предприятие“ се добавя „или община“.

**§ 4.** Приложение № 16 към чл. 17, ал. 2 се отменя.

**§ 5.** Приложение № 35 към чл. 54, ал. 3 се отменя.

**§ 6.** Навсякъде в наредбата думите „министърът на земеделието, храните и горите“, „министъра на земеделието, храните и горите“, „Министерството на земеделието, храните и горите“ и абревиатурата „МЗХГ“ се заменят съответно с „министърът на земеделието и храните“, „министъра на земеделието и храните“, „Министерството на земеделието и храните“ и „МЗХ“.

**Заключителна разпоредба**

**§ 7**. Наредбата влиза в сила от деня на обнародването ѝ в „Държавен вестник“.

**КИРИЛ ВЪТЕВ**

*Министър на земеделието и храните*